Þingræður haldnar á Alþingi Íslendinga

Frú forseti.

Mundu eftir aðventunni.

Muna eftir aðventunni? Já, það mættu fleiri muna eftir henni og vera ekki að demba sköttum á land og þjóð. 
             Hér greiðum við atkvæði um miklar skattahækkanir. Bent var á aðra leið, frú forseti. Hún var ekki farin. Bent var á aðra leið sem gefið hefði þessari þjóð von og bjartsýni en þessi ríkisstjórn heldur áfram þrátt fyrir að allt sé logandi í merkjum um að það stefni í ógöngur. Það er minni fjárfesting en nokkurn tíma áður. Fjárfesting er forsenda þess að skapa atvinnu. Það er eins og menn vilji ekki atvinnu. Það eru líka merki um að hagvöxtur sé að minnka, hann sé minni en við ætluðum. Hagvöxturinn er líka forsenda þess að fólk geti haft það gott. Það er brottflutningur úr landi sem er enn eitt merkið. Mér finnst þetta skelfileg stefna, frú forseti, og ég segi nei.

Frú forseti. Ég vona að við upplifum ekki aftur að sjá svona í einum bandormi - höggormi - heilmikið af málum sem eru út og suður. Talað er um nýsköpun, flutning aldraðra og fatlaðra og ég veit ekki hvað. Það á að sjálfsögðu að flytja í mismunandi málum svo hægt sé að einbeita sér að því sem menn eru að gera. Vegna þess að það er svona út og suður geta menn að sjálfsögðu ekki greitt atkvæði með því, því að við erum á móti sumu og með öðru.

Virðulegi forseti. Nú liggur fyrir að við erum að fara í 3. atkvæðagreiðslu með virðisaukaskattsfrumvarpið sem inniheldur skattundanþágur handa gagnaverum til að gera þau samkeppnishæf við sambærileg gagnaver annars staðar í Evrópu. Þetta mál á að verða okkur mjög til framdráttar hvað varðar atvinnuuppbyggingu í landinu og þrátt fyrir andstöðu sumra stjórnarþingmanna 

Virðulegi forseti. Ég vil vekja athygli á því að ég flyt breytingartillögu í þeirri atkvæðagreiðslu sem við förum nú í. Hún er í anda þess sem Sniglarnir, Slóðavinir, Ökukennarafélag Íslands og Biking Viking ehf. hafa verið að benda á í þessu máli en skattleggja á bifreiðar á miðað við hvað þær menga mikið. Bifhjól menga hlutfallslega lítið og það eru því ákveðin rök fyrir því að þau fari í 15% vöruflokkinn. Það eru líka rök fyrir því að bifhjól fái sömu meðferð og bílaleigubílar, þ.e. bifhjól sem fara í leigu. Það eru jafnframt ákveðin rök fyrir því að bifhjól sem notuð eru til kennslu fái sömu ívilnun og kennslubifreiðar. Það er réttlætismál, það er rökrétt, þannig að ég skora á hv. þingmenn að greiða atkvæði með breytingartillögunni sem sú er hér stendur flytur af því að það er ekki rétt að fara öðruvísi með bifhjól en bifreiðar.

Forseti. Ég vil ítreka orð mín, mér finnst fullkomlega galið að ganga frá þessu máli meðan enn eru í gangi dómsmál í Hæstarétti um lögmæti og vexti húsnæðislána. Þau eru væntanleg fyrir Hæstarétt 19. janúar.

Virðulegi forseti. Það er ljóst að þessi lög eiga að taka á lífsnauðsynlegu máli, þ.e. það á reyna að sortera úr þeim vandamálum sem fylgdu gengislánadómnum. En við sjálfstæðismenn getum ekki staðið að þessu máli vegna þess að frumvarpið, sem verður eflaust að lögum innan skamms, er það illa úr garði gert, það er ekki nógu vel unnið. Við stungum upp á því að málinu yrði frestað eitthvað örlítið, kannski um mánuð eða eitthvað svoleiðis, og við mundum vinna að því í góðri samvinnu með stjórnarflokkunum. En stjórnarflokkarnir hafa kosið að koma þessu máli í gegn. Við munum ekki þvælast fyrir þar þannig að við munum sitja hjá.

Virðulegi forseti. Í þessari löggjöf eru annars vegar settar brýnar uppgjörsreglur sem beðið er eftir og er nauðsynlegt að setja. Hins vegar er tekið á óvissu um gengistryggð íbúðalán sem er mjög brýnt að eyða. Fólkið í landinu á skilið að fá mjög skýr svör um hvaða reglur gilda um uppgjör lána þess og ekki þurfa að velkjast í vafa í allt að tvö ár um hvernig með þau verður farið. Það hefur enga þýðingu að bíða í einn mánuð í viðbót eða einn og hálfan. Það munu engin mál verða ráðin til lykta á þeim tíma sem létta af þinginu þörfinni á því að taka af skarið í þessu efni. Fólkið í landinu, fólk sem skuldar gengistryggð myntkörfulán á íbúðarhúsnæði sínu, þarf að fá að vita hvaða reglur eiga að gilda um þau og þingið verður að axla ábyrgð á því að upplýsa um það. Hér hefur löggjöfinni verið hagað með eins hógværum hætti og kostur er og henni markaður eins þröngur stakkur og mögulegt 

Frú forseti. Við flutning málefna fatlaðs fólks til sveitarfélaganna kom í ljós mikill ágreiningur á milli - hverra? Stéttarfélaganna. Það er verið að flytja málefni einstaklinga sem búa við fötlun, ákaflega viðkvæman hóp. Það var ekki hægt að flytja þau vegna þess að stéttarfélögin bitust um sálirnar sem þær eiga og það snýst um 70 millj. kr. Mér finnst það ótækt þannig að ég flyt breytingartillögu á eftir um að það sé ekki lengur skylda opinberra starfsmanna samkvæmt lögum að greiða í stéttarfélag sem þeir vilja ekki vera í. Ég geri ráð fyrir því að þessi breyting muni valda því að mjög margir vilji greiða í sitt stéttarfélag af því að það er gott en að öðrum sem vilja standa utan við það sé gert það kleift. Þetta ákvæði brýtur mannréttindasáttmála og þrjú ákvæði stjórnarskrárinnar.

Frú forseti. Í árdaga stéttarfélagsbaráttu, upp úr 1900, stofnuðu fátækir verkamenn stéttarfélög til að berjast fyrir kjörum sínum. Þeir mynduðu samtök og þau samtök trénuðu hægt og rólega og heita núna BSRB og ASÍ. Árið 1976 var ákveðið að gera aðild að stéttarfélögum opinberra starfsmanna að lögum, taka upp aðildarskyldu. Það var ekki lengur um það að ræða að menn gætu valið sér stéttarfélag eða stofnað stéttarfélag. Nú er sú staða, frú forseti, að þetta staðnaða kerfi er búið að senda fulltrúa sinn inn í ríkisstjórn og þar er samstaða um þetta kerfi, enda sjáum við það á atkvæðagreiðslunni. Þetta er mannréttindabrot og brýtur þrjú ákvæði stjórnarskrárinnar. Opinberir starfsmenn geta ekki 

Fulltrúi … hefur lokið máli sínu.

Hæstv. forseti. Skylduaðild að tilteknum stéttarfélögum hefur lengi verið umdeild og m.a. hefur verið deilt um hvort það að skylda menn til aðildar að tilteknum félögum gæti falið í sér brot á félagafrelsisákvæðum stjórnarskrár og mannréttindasáttmála. Við höfum nýlegan dóm í þeim efnum frá Mannréttindadómstólnum í Strassborg frá því sl. vor. Hann varðaði skylduaðild eða skyldugreiðslur til Samtaka iðnaðarins. Skyldugreiðslur til stéttarfélaga opinberra starfsmanna gengur lengra en lögin gerðu varðandi iðnaðarmálagjaldið í því að leggja skylduaðild á tiltekinn hóp borgaranna og af þeim sökum styð ég þá breytingartillögu sem hv. þm. Pétur H. Blöndal leggur fram. Hér er verið að tala um að aflétta skylduaðild sem ég tel ganga ótvírætt gegn 

Virðulegi forseti. Ég kem upp í þessari atkvæðagreiðslu til að lýsa yfir stuðningi mínum við breytingartillögu þessa. Farið hefur verið yfir rökin fyrir því að samþykkja þessa breytingartillögu. Það sem er farið fram með hér er augljóst brot bæði á stjórnarskrá og mannréttindasáttmálum. Um það þarf ekki að fjölyrða. Því til staðfestingar liggja óteljandi dómar, bæði hér á landi og erlendis. Ég segi já.

Virðulegi forseti. Það á að vera heilagur réttur fólks að standa utan félaga sem það kærir sig ekki um að vera partur af. Fólk á að eiga þann rétt að þurfa ekki að sæta því með löggjöf að greiða félagsgjöld til félaga sem það vill ekki vera félagar í. 

Virðulegi forseti. Við erum með mál sem gengur út á það að gefa hæstv. ráðherra aftur frest til að klára lögbundið verkefni en það sem eftir er að gera er að skipta upp verkefnum milli Tryggingastofnunar ríkisins og Sjúkratrygginga og færa starfsmenn frá Landspítala og Heilsugæslu höfuðborgarsvæðisins og heilbrigðisráðuneyti í Sjúkratryggingar þannig að við getum náð fram betri árangri í heilbrigðisþjónustunni. Einhverjir hafa sagt að þetta kallaði á aukinn kostnað. Það er misskilningur. Einhverjir hafa sagt að þessi hugmyndafræði, að vanda vel til verka, sé gjaldþrota og það er sömuleiðis mikill misskilningur. Sem betur fer náðum við því fram að stytta frestinn úr þremur árum í eitt ár. Það er einu ári of langur tími en í nafni samstöðu, góðvildar og gleðilegra jóla gerðum við það, virðulegi forseti. En við sitjum hins vegar hjá, sjálfstæðismenn, við þessa atkvæðagreiðslu. 
            

Frú forseti. Við atkvæðagreiðslu eftir 2. umr. fyrr í dag var því haldið fram að ég hefði haft í hótunum út af þessu máli. Það er alrangt. Ég benti einfaldlega á þá staðreynd að sá frestur sem við erum að veita núna er of skammur. Ekki mun vinnast tími til að klára þessa samninga á þessum tíma. Það er grundvallarvinna sem á eftir að fara fram til að finna út úr því hver kostnaðurinn er, hver kostnaðargreiningin er - þetta eru allt verk sem eru algerlega óunnin og ekkert hefur verið farið út í og það er óraunsæi að halda því fram að þetta gangi á einu ári.

Frú forseti. Ég lýsti því yfir að í trausti þess að unnið yrði að lögum sem samþykkt voru 1. október 2008 og til að fullnusta lögin greiddi ég atkvæði með þeirri breytingartillögu sem hér liggur fyrir um að veita hæstv. heilbrigðisráðherra eitt ár í staðinn fyrir þrjú ár, því að um það hljóðaði breytingartillagan, til að fullnusta lögin frá 1. október 2008. Hér kemur enn og aftur fulltrúi í hv. heilbrigðisnefnd, Ólafur Þór Gunnarsson, og segir að þetta muni ekki takast, lýsir því yfir við atkvæðagreiðsluna áður en frumvarpið og breytingartillagan er orðin að lögum. Frú forseti, þetta er skrípaleikur.

Hæstv. forseti. Hér var samþykkt breytingartillaga við 2. umr., sem ég lagði þá fram í mínu nafni til að ná sátt milli ólíkra sjónarmiða hvað varðar frestun, heimild fyrir heilbrigðisráðherra til að ákveða með reglugerð daggjöld vegna heilbrigðisþjónustu sem veitt á hjúkrunarrýmum sjúkrahúsa og hjúkrunarrýmum öldrunarstofnana og hjúkrunarheimila. Ég taldi að með þessari breytingu, sem hér hefur verið samþykkt, að fresta um eitt ár, í staðinn fyrir að hafa heimild að fresta til þriggja ára, hefðum við náð sátt í málinu en við verðum líka að horfa á staðreyndir. Sjúkratryggingastofnun Íslands er vanbúin til að taka þetta hlutverk að sér 

Virðulegi forseti. Það er mjög alvarlegt þegar menn ná saman um einhverja hluti að í kjölfarið komi stjórnarliðar, ekki einu sinni heldur tvisvar, með hótanir um að ekkert verði gert með viðkomandi samkomulag. Enn og aftur koma hv. þingmenn stjórnarliðsins og fara rangt með. Sjúkratryggingar Íslands voru tilbúnar til að taka þetta verkefni 1. janúar á næsta ári. Af hverju í ósköpunum koma hv. þingmenn hvað eftir annað og halda öðru fram? Til hvers er sá leikur gerður? Virðulegi forseti. Ég vonast til að þetta hafi ekki neinar neikvæðar afleiðingar. Við stóðum að þessu samkomulagi í góðri trú um að staðið væri við lögin. Ég vonast til þess að hæstv. ráðherra muni gera það en ekki hlusta á hótanir í hv. þingmönnum Vinstri grænna.

Virðulegi forseti. Eins og áður hefur komið fram eru í þessu frumvarpi nokkrir jákvæðir þættir en einnig aðrir þættir sem eru vanreifaðir og ekki er ljóst hvaða áhrif hafa. Við framsóknarmenn munum því sitja hjá við þessa afgreiðslu á heildarfrumvarpinu. Ég vildi líka koma upp og óska þess að ríkisstjórnin væri jafndugleg við að vinna að góðum málum sem snerta atvinnumál og atvinnuuppbyggingu, setti jafnmikinn kraft í það og önnur mál sem hafa snert ríkisvæðingu, skattstefnu og niðurskurð því að kannski væri ekki þörf á þessu frumvarpi ef atvinna mundi aukast, ef við værum ekki sífellt að reyna að stoppa í göt vaxandi atvinnuleysis og langtímaatvinnuleysis.

Frú forseti. Þetta mál fjallar um það að lengja möguleika fólks á að vera á atvinnuleysisbótum úr þremur árum í fjögur ár. Við greiðum atkvæði með því, erum hlynnt því af illri nauðsyn af því að við hugsum um þá einstaklinga sem hafa lent í því að fá ekki atvinnu vegna þess að ríkisstjórnin hefur ekki staðið sig í því að skaffa atvinnu eða skapa þær forsendur að störfum fjölgi. Hins vegar er líka verið að tala um að minnka möguleika á því að fara í hlutaatvinnuleysi úr 20%, menn þurfa að vera 30% atvinnulausir núna. Þarna er verið að skemma þetta fína kerfi nákvæmlega eins og menn eru búnir að skemma Fæðingarorlofssjóð að miklu leyti. Ég er á móti því en með hinu þannig að ég sit hjá.

Hæstv. forseti. Í þessu máli eru ýmis atriði. Eitt af þeim sem er þó sýnu stærst er að lengja réttinn til atvinnuleysisbóta í fjögur ár. Mig langar að vekja athygli þingmanna á því að við höfum verið að samþykkja fjárlög sem gefa enga von um að atvinnulífið fari að blómstra og þess vegna óttast ég að verði ekki breytingar á stefnu stjórnvalda þannig að atvinnulífið styrkist og þær aðstæður skapist að fleiri störf verði í boði þá munum við standa í sömu sporum eftir ár og lengja bótaréttinn í fimm ár. Við skulum aldrei láta það gerast og við skulum öll heita því að berjast gegn skattahækkunaráformum ríkisstjórnarinnar og þeirri ömurlegu stefnu með kjafti og klóm svo að þetta gerist ekki að ári.

Íslendingar hafa alltaf lagt á það ríka áherslu að skuldbindingarnar sem nú er verið að lögfesta hafa ekki haft lagalegt gildi fyrir þjóðina. Hér er um stefnubreytingu að ræða. Málið er keyrt í gegnum þingið rétt fyrir jólafrí en fær ekki eðlilega umræðu í nefndum og í þinginu. Upphæðin sem liggur að baki frumvarpinu og skuldbindingarnar sem ríkisstjórnin er búin að gangast undir með frumvarpi þessu er hærri en vinir okkar Færeyingar lánuðu okkur eftir hrunið. Þetta er ógeðsjólagjöf frá ríkisstjórninni til þjóðarinnar nú í desember.